CELEX: 22019D0215
Language: fi
Date: 2017-05-05 00:00:00
Title: ETA:n sekakomitean päätös N:o 103/2017, annettu 5 päivänä toukokuuta 2017, ETA-sopimuksen pöytäkirjan 47 (Viiniä koskevien kaupan teknisten esteiden poistaminen) muuttamisesta [2019/215]

7.2.2019   
               
               
                  FI
               
               
                  Euroopan unionin virallinen lehti
               
               
                  L 36/65
               
            
         ETA:N SEKAKOMITEAN PÄÄTÖS
         N:o 103/2017,
         annettu 5 päivänä toukokuuta 2017,
         ETA-sopimuksen pöytäkirjan 47 (Viiniä koskevien kaupan teknisten esteiden poistaminen) muuttamisesta [2019/215]
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:
         
                     (1)
                  
                  
                     Vuonna 2016 korjatuista rypäleistä tuotetun viinin väkevöimistä koskevien rajojen nostamisen sallimisesta eräillä Saksan viininviljelyalueilla ja kaikilla Unkarin viininviljelyalueilla 7 päivänä joulukuuta 2016 annettu komission täytäntöönpanoasetus (EU) 2016/2147 (1) olisi otettava osaksi ETA-sopimusta.
                  
               
                     (2)
                  
                  
                     Tämä päätös koskee viiniin liittyvää lainsäädäntöä. Viiniin liittyvää lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten täsmennetään ETA-sopimuksen pöytäkirjan 47 johdannon seitsemännessä kohdassa. Tätä päätöstä ei näin ollen sovelleta Liechtensteiniin.
                  
               
                     (3)
                  
                  
                     Sen vuoksi olisi muutettava ETA-sopimuksen pöytäkirjaa 47,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään ETA-sopimuksen pöytäkirjan 47 lisäyksessä 1 olevan 14 kohdan (komission täytäntöönpanoasetus (EU) N:o 1271/2014) jälkeen kohta seuraavasti:
            
               
                           ”15.
                        
                        
                           
                              32016 R 2147: komission täytäntöönpanoasetus (EU) 2016/2147, annettu 7 päivänä joulukuuta 2016, vuonna 2016 korjatuista rypäleistä tuotetun viinin väkevöimistä koskevien rajojen nostamisen sallimisesta eräillä Saksan viininviljelyalueilla ja kaikilla Unkarin viininviljelyalueilla (EUVL L 333, 8.12.2016, s. 30).”
                        
                     
         
         
            2 artikla
            Täytäntöönpanoasetuksen (EU) 2016/2147 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         
         
            3 artikla
            Tämä päätös tulee voimaan 6 päivänä toukokuuta 2017, jos kaikki ETA-sopimuksen 103 artiklan 1 kohdan mukaiset ilmoitukset on tehty. (*1)
            
         
         
            4 artikla
            Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
         
         
            Tehty Brysselissä 5 päivänä toukokuuta 2017.
            
               
                  ETA:n sekakomitean puolesta
               
               
                  Puheenjohtaja
               
               Claude MAERTEN
            
         
         
            (1)  EUVL L 333, 8.12.2016, s. 30.
         
            (*1)  Valtiosäännön asettamista vaatimuksista ei ole ilmoitettu.